Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 911/13/8811	Trebišov, 15.4.2015
EEČ : 2-69-164-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona a prečin výtržníctva podľa § 364 odsek 1 písmeno 1) Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 28.1.2014, spisová značka 1 Pv 911/13/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 28.1.2014, spisová značka 1 Pv 911/13/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Trebišove z 28.01.2014 sp. zn. 1 Pv 911/13/8811 bolo podmienečne zastavené trestné stíhanie proti obv. XXXXX  pre prečin ublíženia na zdraví podľa § 156 ods. 1 Tr. zákona spáchaného  v jednočinnom súbehu s prečinom výtržníctva podľa § 364 ods. 1 písm. a) Tr. zákona, pričom mu bola stanovená skúšobná doba v trvaní  12 (dvanásť) mesiacov.     

	Toto uznesenie prokurátora Okresnej prokuratúry v Trebišove nadobudlo právoplatnosť dňa 04.02.2014 a skúšobná doba skončila 04.02.2015.

	Podľa § 217 ods. 1 Tr. poriadku prokurátor zisťoval, či sa obv. XXXXX v skúšobnej dobe osvedčil. Bolo zistené, že obvinený v mieste trvalého bydliska požíva dobrú povesť, nebol trestne stíhaný, priestupkovo doposiaľ riešený nebol. Z odpisu z registra trestov vyplýva, že obv. XXXXX počas skúšobnej doby nebol odsúdený pre trestný čin.

	Keďže obvinený viedol počas skúšobnej doby riadny život, nedopustil sa žiadnej trestnej činnosti ani iného protiprávneho konania, prokurátor Okresnej prokuratúry  v Trebišove rozhodol, že sa obvinený osvedčil s tým, že právoplatnosťou 
rozhodnutia  o osvedčení nastávajú účinky zastavenia trestného stíhania v zmysle ustanovenia § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Maroš Sabo
prokurátor